Indtil i år har de lægestuderende på Aalborg Universitet i forbindelse med eksamen i almen medicin optaget en video fra en konsultation fra deres praktiktid, men for første gang i Danmark - og kun i Aalborg - skal de studerende nu eksamineres ude i en praksis, hvor de skal konsultere en patient. - Denne form gør, at de studerende oplever den virkelige verden. De kommer så at sige tættere på de udfordringer, som det vil sige at være praktiserende læge, når de står overfor patienterne og deres meget forskellige behov, siger professor i almen medicin ved Aalborg Universitet, Niels Bentzen. I alt fem lægestuderende har i dag været til eksamen i almen medicin.

Opsummering:
En ny eksamensform på lægeuddannelsen skal forberede de nye læger bedre på at takle virkelighedens patienter.